
JUDEŢUL BIHOR 

CONSILIUL LOCAL AL COMUNEI SÎNTANDREI 

PROCES –VERBAL

Încheiat cu ocazia şedinţei extraordinare a Consiliului Local Sîntandrei

din data de 11.12.2017
Şedinţa extraordinară a Consiliului Local Sîntandrei a fost convocată de Primar în baza Dispoziţiei nr. 220 din 8 decembrie 2017, la şedinţă sunt prezenţi 14 consilieri din totalul de 14 consilieri în funcţie. Este absent domnul consilier Mărcuș Dorin Dumitru.
La şedinţă participă: primarul comunei domnul Ioan Mărcuș, secretarul comunei doamna Dorina Ilea, consilierul în cadrul aparatului de specialitate al consiliului local domnișoara Paula-Anca Torjoc și doamna Spătar Nicoleta consilier din cadrul Biroului Finanțe – Contabilitate.

Preşedintele de ședință, domnul consilier Ciprian Mihai Fechetea, declară deschise lucrările şedinţei, şedinţa este statutară, îndeplinindu-se cvorumul legal necesar desfăşurării acesteia.

Președintele de ședință propune amânarea ședinței pe motivul că nu s-au primit materialele din timp.

Dl. Primar explică că datorită tuturor modificărilor survenite, dar și a propunerilor legislative care au trebuit să fie avute în vedere, nu s-au putut transmite la timp materialele, dar au fost puse la dispoziția consilierilor în cadrul ședinței.

Dl. Consilier Șuteu Sebastian afirmă că și dacă erau materialelele transmise de dimineață, tot nu erau modificări la raportul de specialitate.

Domnul consilier Ciprian Mihai Fechetea, președinte de ședință, supune la vot propunerea de a amâna ședința: 1 vot pentru și 13 voturi împotrivă.
Drept urmare se prezintă ordinea de zi a ședinței:

1. Proiect de hotărâre privind aprobarea rectificării bugetului de venituri și cheltuieli pe anul 2017

Inițiator: Primar – Ioan Mărcuș

Dl. Primar Ioan Mărcuș propune suplimentarea ordinii de zi, cu încă un punct:

· Proiect de hotărâre privind alocarea de la bugetul local a unor fonduri pentru Parohia Ortodoxă Palota și Parohia Ortodoxă Sîntandrei II.

La propunerea preşedintelui de şedinţă, se stabileşte ca modalitate de vot - votul deschis prin ridicarea mâinii.

  Proiectul ordinii de zi, cu introducerea noului punct, este supus la vot, prin vot deschis prin ridicarea mâinii și cu 13 voturi “pentru”, 1 vot împotrivă, fără abțineri, este adoptată H.C.L. nr. 155 din 11.12.2017 privind aprobarea ordinii de zi.

Se începe cu discutarea punctului 1 de pe ordinea de zi, respectiv:
- Proiect de hotărâre privind aprobarea rectificării bugetului de venituri și cheltuieli pe anul 2017.

D-na Spătar Nicoleta, consilier în cadrul Biroului Finanțe Contabilitate, prezintă propunerea de rectificare a bugetului de venituri și cheltuieli pe anul 2017 al comunei Sîntandrei, prezentând adresa Direcției Generale Regionale a Finanțelor Publice Cluj -  nr. BHG_STZ 14937 / 28.11.2017 cu privire la Decizia nr. 37 / 27.11.2017 a șefului de administrație al AJFP Bihor prin care s-a aprobat repartizarea influențelor la sumele defalcate din taxa pe valoarea adăugată pentru finanțarea cheltuielilor descentralizate la nivelul comunelor, orașelor, municipiilor pentru anul 2017, pentru finanțarea unităților de învățământ preuniversitar de stat, precum și nota de fundamentare nr. 11669 / 07.12.2017 a Primarului comunei Sîntandrei prin care solicită acordarea unui sprijin financiar de la bugetul local în sumă de 120000 lei, pentru Parohia Ortodoxă Sîntandrei II și Parohia Ortodoxă Palota, motivând necesitatea acordării acestui prijin datorită investițiilor pe care cele două parohii le derulează, respectiv construcția lăcașelor de cult, suma fiind cuprinsă la Cheltuieli:-Capitolul 67.50.00 “Alte servicii în domeniile culturii, recreeri și religiei“, art. 59.12.00, Venituri: -Art. 040100 „Cote defalcate din impozitul de venit”.

De asemenea Cap. 510103 „Autorități executive” art. 203030 se suplimentează cu suma de 5000 lei, sumă necesară plății TVA-ului în urma vânzării terenurilor aparținând domeniului privat al unității administrativ – teritoriale; Venituri: -Art. 040100 „Cote defalcate din impozitul de venit” se majorează cu suma de 5000 lei.

Președintele Comisiei Buget – Finanțe, dl. Tocai Sebastian Paul, prezintă avizul favorabil al comisiei de specialitate.

Dl. Consilier Ciprian Mihai Fechetea, prezintă mențiunile din procesul – verbal al ședinței consiliului local din data de 25 noiembrie 2016 când s-a aprobat alocarea de la bugetul local a unor sume pentru susținerea parohiilor, cu amendamentul că pentru anii 2017 – 2019 nu se va mai acorda sprijin financiar de la bugetul local pentru susținerea cultelor.
Dl. Consilier Cseh Ovidiu Alexandru explică faptul că dacă există fonduri să – i sprijinim și pe preoți la construirea bisericilor, mai ales că în anul 2018 este Centenarul Marii Uniri.

Dl. Consilier Șuteu Sebastian explică faptul că lucrările la construcția celor două biserici se află într-un stadiu avansat, iar lipsa investițiilor ar duce la degradare.

Nemaifiind discuții pe marginea acestui punct, dl. Consilier Ciprian Mihai Fechetea președinte de ședință, îl supune la vot, prin vot deschis prin ridicarea mâinii și cu 12 voturi „pentru”, 1 vot „împotrivă” și 1 „abținere”, este adoptată H.C.L. nr. 156 / 11.12.2017 privind aprobarea rectificării bugetului de venituri și cheltuieli pe anul 2017.

Se discută punctul suplimentar introdus pe ordinea de zi: 

Proiect de hotărâre privind alocarea de la bugetul local a unor fonduri pentru Parohia Ortodoxă Palota și Parohia Ortodoxă Sîntandrei II. 
D-na consilier Simona Claudia Oșvat, președintele Comisiei de Învățământ prezintă avizul favorabil al comisiei de specialitate, precum și propunerile de împărțire a sumei de 120 mii lei, respectiv 50 mii lei Parohiei Ortodoxe Palota, iar Parohiei Ortodoxe Sîntandrei II suma de 70 mii lei.
De asemenea dl. Tocai Sebastian Paul, președintele Comisiei Buget – Finanțe prezintă avizul favorabil al comisiei de specialitate.
Nemaifiind discuții pe marginea acestui punct, dl. Consilier Ciprian Mihai Fechetea președinte de ședință, îl supune la vot, prin vot deschis prin ridicarea mâinii și cu 12 voturi „pentru”, fără voturi „împotrivă” și 2 „abțineri”, este adoptată H.C.L. nr. 157 / 11.12.2017 privind alocarea de la bugetul local a unor fonduri pentru Parohia Ortodoxă Palota și Parohia Ortodoxă Sîntandrei II.

Nefiind alte probleme la ordinea de zi, întrebări sau interpelări, preşedintele de şedinţă, doamna consilier Paina Corina Anina, declară închise lucrările şedinţei.

